section_heading: Enciclopedia Libre Universal
paragraph_text: Ova Wiki-enciklopedija na španjolskom se također izdvojila iz Wikipedije od 2003., a dosad ima preko 40.000 članaka i po koncepciji ustroja je na prijelazu od Wikipedije na Wikinfo. Glavna osobitost spram većine internetskih enciklopedija je da ova obuhvaća najdetaljnije i najopširnije razrađene inačice tj. posebne wiki-leksikone za pripadne regije, veće gradove i područne dijalekte španjolskoga govornog područja (uključivo i baskijski). Hrvatske teme su zastupljene u pedesetak članaka, uglavnom su prikazane vrlo objektivno i pozitivno tj. među najboljima izvan hrvatske Wikipedije.